als_Latn dik_Latn sag_Latn
Viti 2014 kaloi me një ndryshim drastik në skenën muzikore shqiptare – një e ashtuquajtur gjeneratë e re e artistëve po fillon të marrë hapat dhe po rrezikojnë të ashtuquajturit “peshqit e mëdhenj” të skenës.
Telegrafi sjell disa prej emrave që japin shpresë se kualiteti i muzikës shqipe po përmirësohet dita ditës.
Era Istrefi
Në krye të kësaj liste pa asnjë dyshim që qëndron Era Istrefi. Këngëtarja e talentuar ka treguar se përkundër faktit që i ka tekstet mjaft kundërthënëse (duke përmendur hashashin dhe alkoolin), po arrin të zë vend në zemrat e dëgjuesve të muzikës shqipe. Projekti “E dehun” është hiti më i madh i saj që u lansua këtë vit, kurse suksesi po pason me këngën “13” një dedikim ndaj ish-të dashurit, Drin Zatriqi.
Era ka marrë hapat e duhur dhe tashmë mund të llogaritet si serioze në tregun muzikor shqiptar, një talent që premton në kontekstin artistik – më shumë madje se vet motra e saj, Nora Istrefi.
Enca
Një emër i ri që shokoi me paraqitjen videomuzikore ishte Enca – një këngëtare e re që ka investuar shumë për të arritur këtu ku është.
E filloi me ‘cover’ në YouTube, ku ishte një prej këngëtareve që Telegrafi përkrahu në fillimet e saj, ashtu sikurse shumë talentë të tjerë. Enca u zbulua nga Telegrafi së pari në promovimet e ‘coverave’ të saj kur secili medium e refuzonte atë. intervistën e saj të parë e realizoi me Telegrafin (kliko këtu), një vit më parë, kur pothuajse askush nuk e njihte.
Sot? Ajo sot ka rreth gjysmë milioni ndjekës në Instagram, është këngëtarja më e përfolur e momentit për shkak të dukjes së saj tejet seksi dhe e superhitit “A po t’pëlqen” që edhe i dhuroi suksesin asaj. Mbetet një prej këngëtareve që investon jashtëzakonisht shumë dhe natyrisht se do të vazhdojë të jetë një prej konkurrenteve më serioze për emrat e mëdhenj të skenës muzikore shqiptare, si Dafina Zeqiri, Tuna dhe Elvana Gjata.
Kida
Një emër tjetër shumë i ri, që po tenton me muzikë të mirë të lë gjurmë në skenë, është Kida. Vetëm 16 vjeçare, shpeshherë e inspiruar nga këngëtaret e mëdha të skenës tonë, po tregon se di të sjellë muzikë të mirë. Në studion e Zzap n’Chriss ajo ka kënduar hitet e shumta të këngëtareve të mëdha – kurse tani po i sfidon ato.
“Rikthejm Na” dhe “o’Najr” dhe tani “M’ke Rrejt”, janë tri këngë shumë të suksesshme të Kidës që po premton shumë për vitin 2015.
Soulkid
“Po m’pëlqen” ishte një prej këngëve që e sollën seriozisht në skenë këngëtarin tjetër të shkëlqyer, Soulkid. I njohur së pari me bashkëpunimin me Bleron, “Buza”, Soulkid ka lansuar në treg “Po m’ëlqen” që u pëlqye shumë nga publiku.
Soulkid është një prej të paktëve meshkuj të muzikës RnB që premton shumë për të ardhmen për shkak të zërit kualitativ dhe faktit që vet i bën tekstet dhe meloditë e këngëve të tij. Po ashtu premtues për vitin 2015.
Bruno
Një emër jo shumë i njohur për publikun shqiptar, por që premton shumë. Së pari me projektin “Rrugës” me 2po2, ai tregoi se ka kapacitet dhe kualitete vokale shumë të mira.
Së fundmi publikoi këngën “Male”, një vepër tjetër e Flori Mumajesit, që po e ndihmon Brunon drejt ngritjes së tij në skenë.
Dhurata Dora dhe Young Zerka
Nuk po i ndajmë këta dy artistë të rinj, sepse vazhdimisht kanë qenë bashk gjatë gjithë vitit 2014 si në projekte, ashtu edhe nëpër koncerte.
Dhurata Dora, një prej artisteve që po ashtu e zbuloi Telegrafi (kliko këtu dhe këtu)në këtë vit ka pasur sukses për shkak të hyrjes në menaxhim të Max Production, që e ka në menaxhim edhe Young Zerkën.
“Roll” së pari me një ‘boom’ klikimesh arriti të pëlqehet shumë nga adhuruesit e muzikës me ritmet e zhanrit reggae qe ngërtheu, teksa më pas këta dy emra erdhën edhe me “A Bombi” që në fakt erdhi vetëm në firmë të Dhurata Dorës, e ku autor ka qenë edhe Young Zerka.
Dhurata Dora muzikalisht ishte më e forta nga të gjitha artistet e reja dhe dy-tri operacionet plastike që ajo ka realizuar vetëm sa e kanë bërë atë një prej femrave më seksi të skenës.
Young Zerka nga ana tjetër meriton vetëm lëvdata për talentin e tij të pamohueshëm, ashtu sikurse edhe suksesin që pati me Aurela Gaqen në Kënga Magjike, ku ai fitoi, qysh në vitin e parë të karrierës së tij.
Këta ishin disa prej top artistëve të rinj të skenës për vitin 2014.
Por, a mendoni se ata kanë kapacitet për të zëvëndësuar emrat e mëdhenj të muzikës shqiptare si Tuna, Dafina Zeqiri, Elvana Gjata dhe Flori Mumajesi? Si i shihni ndryshimet në skenën muzikore në vitin 2014? Shprehuni në hapësirën për komente…
/Telegrafi/
als_Latn als_Latn lug_Latn als_Latn als_Latn oci_Latn als_Latn als_Latn als_Latn min_Latn als_Latn als_Latn fra_Latn als_Latn als_Latn srd_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn srd_Latn